
	МИНИСТЕРСТВО НА ОТБРАНАТА НА РЕПУБЛИКА БЪЛГАРИЯ

	
	София 1092, ул.”Дякон Игнатий”№ 3


Рег.№………………
София, ………………………

ДО

МИНИСТЕРСКИЯ СЪВЕТ

НА РЕПУБЛИКА БЪЛГАРИЯ

ДОКЛАД
ОТ

АТАНАС ЗАПРЯНОВ
МИНИСТЪР НА ОТБРАНАТА
ОТНОСНО: Проект на Постановление на Министерския съвет за изменение и допълнение на Постановление № 61 на Министерския съвет от 28.03.2019 година за определяне на пунктовете за управление за военно време
УВАЖАЕМИ ГОСПОДИН МИНИСТЪР-ПРЕДСЕДАТЕЛ,

УВАЖАЕМИ ГОСПОЖИ И ГОСПОДА МИНИСТРИ, 

На основание чл. 31, ал. 2 от Устройствения правилник на Министерския съвет и на неговата администрация, приет с Постановление на Министерския съвет (ПМС) № 229/2009 г., внасям за разглеждане проект на постановление на Министерския съвет за изменение и допълнение на Постановление на Министерския съвет №61/2019 година за определяне на пунктовете за управление за военно време.
Проектът на постановление на Министерския съвет е изготвен в изпълнение на чл.11, ал.1 от Наредбата за условията и реда за функциониране на системата за военновременно управление (поверително), приета с ПМС №159 от 30 юли 2018 г. 

С проекта на постановление се определят пунктове за управление за военно време на държавни органи, за осигуряване изпълнението на военновременните им задачи.

Същевременно с новия акт ще се извършат необходимите изменения, породени от промяната в структурата на изпълнителната власт. 
Очакваните резултати са свързани с осигуряване на необходимите условия за работа на съответните държавни органи във военно време.

По проекта на цитираното постановление е изготвена предварителна оценка на въздействието, която съдържа класифицирана информация и е маркирана с ниво на класификация „Поверително“. Със същото ниво на класификация е и становището на дирекция „Модернизация на администрацията“, с което се съгласува без бележки изготвената оценка на въздействието на нормативния акт. Проведени са и обществени консултации в 30-дневен срок, съгласно чл. 26, ал. 4 от Закона за нормативните актове. 
Изпълнението на проекта на акт не води до изменение в целевите стойности на показателите за изпълнение, в това число ключовите индикатори.

За изпълнението на проекта на акт не са необходими допълнителни разходи/ трансфери/ други плащания, които да бъдат одобрени по бюджета на Министерството на отбраната, за сметка на други бюджети по държавния бюджет. 
Проектът на акт не оказва въздействие върху държавния бюджет. Приложена е финансова обосновка, одобрена от министъра на финансите, съгласно приложение № 2.2 към чл. 35, ал. 1, т. 4, буква „б“ от Устройствения правилник на Министерския съвет и неговата администрация.

Предложеният проект на акт не е свързан с транспониране на актове на Европейския съюз, поради което не се налага да бъде изготвена справка за съответствие с европейското право. 
На основание чл. 32, ал. 1 от Устройствения правилник на Министерския съвет и на неговата администрация, докладът и проектът на постановление е съгласуван със заинтересованите министерства и ведомства, съгласно приложената справка.
УВАЖАЕМИ ГОСПОДИН МИНИСТЪР-ПРЕДСЕДАТЕЛ,

УВАЖАЕМИ ГОСПОЖИ И ГОСПОДА МИНИСТРИ,
Във връзка с гореизложеното, на основание чл. 8, ал. 3 от Устройствения правилник на Министерския съвет и на неговата администрация, предлагам Министерският съвет да приеме постановление за изменение и допълнение на постановление на Министерския съвет № 61/2019 година за определяне на пунктовете за управление за военно време.

